पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के निर्देशानुसार जिले में रेड अलर्ट जन अनुशासन पखवाड़े के तहत कोविड गाइडलाइन की पालना नहीं करने पर जिले में 881 चालान बनाकर पुलिस विभाग द्वारा 1 लाख 10 हजार 200 रुपए का जुर्माना वसूला गया है।
एसपी चुनाराम जाट ने बताया कि कोविड-19 की पालना सुनिश्चित करवाने तथा गाइड लाइन का उल्लंघन करने पर जिले में एक हजार 200 वाहनों की जांच की गई। मोटर व्हीकल एक्ट के तहत 21 वाहनों के चालान बनाकर 8 हजार 200 रुपए का जुर्माना वसूला गया।
एमवी एक्ट 185 के तहत 4, एमवी एक्ट 207 के तहत 43 और 115 लोगों को क्वारेंटाइन किया गया। उन्होंने बताया कि बिना मास्क पाए जाने पर 28 लोगों के चालान बनाकर 14 हजार रुपए जुर्माना राशि वसूली गई। सार्वजनिक स्थान पर थूकने पर 48 लोगों के चालान बनाकर 9 हजार 600 रुपए एवं सामाजिक दूरी का पालन नहीं करने पर 784 व्यक्तियों से 78 हजार 400 रुपए का जुर्माना वसूला गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn